

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**SĒDES PROTOKOLS**

2023. gada 16. augustā Nr. 9

Atklāta sēde sasaukta un sākta plkst.10.00, Dārza ielā 11, Alūksnē, Alūksnes novadā zālē 1.stāvā, sēde slēgta plkst.10.30

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 7 no 8 komitejas locekļiem:

Arturs DUKULIS

Aivars FOMINS

Artūrs GRĪNBERGS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Evita APLOKA, Viktorija AVOTA, Inga ĀBOLTIŅA, Ingus BERKULIS, Sanita BUKANE, Kristīne LĀCE, Ilze POSTA, Matīss PŪPOLS, Ingrīda SNIEDZE, Reinis VĀRTUKAPTEINIS

L.LANGRATE atklāj komitejas sēdi (pielikumā izsludinātā sēdes darba kārtība uz 1 lapas). Informē, ka sēdē nepiedalās Dzintars ADLERS attaisnojošu iemeslu dēļ.

Darba kārtība:

1. Par saistošo noteikumu Nr. \_/2023 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu.
2. Par pārstāvju deleģēšanu Alūksnes novada pašvaldības izglītības iestāžu padomēs.
3. **Par saistošo noteikumu Nr. \_/2023 “Grozījumi Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā”” izdošanu**

Ziņo: K.LĀCE (pielikumā lēmuma projekta un saistošo noteikumu ar paskaidrojuma rakstu kopija uz 5 lapām).

L.LANGRATE norāda, ka saistošajiem noteikumiem ir pievienots ļoti saprotams paskaidrojuma raksts ar aprēķiniem.

A.DUKULIS interesējas par aptaujas rezultātiem. Jautā, cik personas šo pakalpojumu gatavas izmantot pie jaunajiem nosacījumiem.

K.LĀCE atbild, ka aptaujā piedalījās 14 respondenti un visi apstiprināja, ka būtu gatavi turpināt saņemt šo pakalpojumu ar 80% atlaidi.

A.DUKULIS jautā, cik novadā dzīvojošiem bērniem būtu nepieciešams šis pakalpojums, jo daļa šo pakalpojumu šobrīd neizmanto.

L.LANGRATE uzskata, ka tā ir konfidenciāla informācija, un ja ģimene nav vērsusies Sociālo lietu pārvaldē, tas nav zināms.

I.POSTA informē, ka plāno piesaistīt arvien vairāk klientu, bet tam ir nepieciešams liels individuālais darbs ar vecākiem.

M.KAULIŅA norāda, ka šādu informāciju zina tikai ģimenes ārsti.

A.DUKULIS jautā, cik bērniem pašvaldība ir gatava sniegt šo nepieciešamo palīdzību.

L.LANGRATE interesējas, cik bērniem pakalpojums tika plānots uzsākot projektu.

K.LĀCE atbild, ka projekta ietvaros tika prognozēts, ka pakalpojumu saņems 8 bērni un 20 pieaugušie. Norāda, ka šobrīd to saņem mazāks bērnu skaits.

L.LANGRATE norāda, ka noteikumu 94.1punkts paredz, ka daudzfunkcionālā sociālo pakalpojumu centra klientam piemēro 80% atlaidi pakalpojuma maksai stundā. Jautā, vai šajā gadījumā ir domāti visi iedzīvotāji, vai Alūksnes novadā deklarētie.

K.LĀCE atbild, ka visiem iedzīvotājiem ir paredzēta atlaide.

A.DUKULIS interesējas par papildu finansējumu, kas būs nepieciešams no pašvaldības budžeta pēc projekta noslēgšanās.

I.BERKULIS informē, ka pašvaldības atvieglojums (pakalpojuma līdzfinansējums) gadā provizoriski sastādīs 64 711,44 EUR.

A.DUKULIS jautā, cik līdz šim tas maksāja.

I.BERKULIS informē, ka līdz šim tika realizēts deinstitucionalizācijas projekts “Vidzeme iekļauj”, kur visas izmaksas tika finansētas no projekta. *Sniedz informāciju par projekta īstenošanu, pakalpojumu nodrošināšanu pēc projekta realizācijas un veikto izpēti par pakalpojuma nodošanu ārpakalpojumam.*

*Notiek diskusija.*

A.DUKULIS ierosina veikt atkārtotu cenu izpēti pakalpojuma nodošanai ārpakalpojumam.

I.BERKULIS piekrīt A.DUKULIM. Norāda, ka turpinās pie tā strādāt.

L.LANGRATE aicina līdz Finanšu komitejai pārdomāt par atvieglojuma piešķiršanu 80 % apmērā visiem iedzīvotājiem. Aicina uz septembra komitejas sēdi sagatavot informāciju par grupu dzīvokļu pakalpojumu.

*Izsakās A.FOMINS.*

L.LANGRATE aicina balsot par sagatavoto lēmuma projektu ar ieteikumu pārskatīt 94.1punktā paredzētos atvieglojums.

I.POSTA informē, ka Alūksnes novada pašvaldības domes 2022. gada 2. maija saistošajos noteikumos Nr. 11/2022 “Par sociālajiem pakalpojumiem Alūksnes novadā” 4.punktā ir noteikts, ka tiesības saņemt Sociālos pakalpojumus ir personai, kura savu pamata dzīvesvietu deklarējusi Alūksnes novada administratīvajā teritorijā.

Sociālās, izglītības un kultūras komitejas locekļi, atklāti balsojot, “par” – 7 (A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai Finanšu komitejā.

1. **Par pārstāvju deleģēšanu Alūksnes novada pašvaldības izglītības iestāžu padomēs**

Ziņo: L.LANGRATE (pielikumā lēmuma projekts uz 2 lapām un 29.07.2021. Alūksnes novada pašvaldības domes lēmuma Nr.207 kopija uz 2 lapām).

L.LANGRATE informē, ka uz nākamo komitejas sēdi varētu būt apkopota informācija par citiem jautājumiem saistībā ar izglītības sistēmu. Aicina visiem iepazīties ar mājaslapā ievietoto informāciju par skolēnu pārvadājumiem. Interesējas par iepirkumu skolēnu ēdināšanai.

I.BERKULIS informē, ka šī mēneša domes sēdē savā ziņojumā informēs par gatavību jaunajam mācību gadam, tostarp arī saistībā ar izglītības reformu. Informē, ka vakar tika atvērts iepirkums ēdināšanas pakalpojuma nodrošināšanai Ernsta Glika Alūksnes Valsts ģimnāzijā un Alūksnes vidusskolā, ir divi pretendenti un uzsākta vērtēšana. Informē, ka uzsākoties mācību gadam, esošais pakalpojuma sniedzējs turpinās sniegt pakalpojumu, līdz tiks pieņemts galīgais lēmums par pakalpojuma sniedzēju turpmāk.

Sociālās, izglītības un kultūras komitejas locekļi, atklāti balsojot, “par” – 7 (A.DUKULIS, A.FOMINS, A.GRĪNBERGS, M.KAULIŅA, L.LANGRATE, I.LĪVIŅA, J.SADOVŅIKOVS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izskatīšanai domes sēdē.

Sēdi slēdz plkst. 10.30

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU